
Okresný súd Liptovský Mikuláš 1P/75/2025 5625202005 21. 08. 2025 JUDr. Katarína Podhorcová ECLI:SK:OSLM:2025:5625202005.2
Opravné uznesenie Okresný súd Liptovský Mikuláš vo veci starostlivosti o maloletého A. B., nar. X. X. XXXX, trvale bytom X. XXXX XXXX/XX, C. D., dieťa neb. matky E. B., nar. XX. X. XXXX, zomr. XX. X. XXXX, a otca D. B., nar. XX. X. XXXX, trvale bytom X. XXXX XXXX/XX, C. D., v konaní o ustanovenie kolízneho opatrovníka maloletému dieťaťu, o oprave chyby v písaní vo výroku uznesenia zo dňa 18. 8. 2025 o ustanovení kolízneho opatrovníka mal. A. B., takto rozhodol: Uznesenie sp. zn. 1P/75/2025 o ustanovení kolízneho opatrovníka mal. A. B. zo dňa 18. 8. 2025 sa vo výroku I., v časti označenia veľkosti spoluvlastníckeho podielu maloletého A. B. k priestoru na spoločných častiach a spoločných zariadeniach domu a na príslušenstve o p r a v u j e tak, že tento správne znie: 7370/746500-ín k celku. odôvodnenie: 1. V uznesení sp. zn. 1P/75/2025 zo dňa 18. 8. 2025 súd vo výroku I. ustanovil maloletému A. B. kolízneho opatrovníka C. F. na zastupovanie maloletého pri uzavretí kúpnej zmluvy, predmetom ktorej bude odplatný prevod vlastníckeho podielu maloletého o veľkosti 1/1 k celku na nehnuteľnostiach zapísaných na liste vlastníctva č. XXXX, vedeného Okresným úradom Liptovský Mikuláš, katastrálny odbor, pre okres Liptovský Mikuláš, obec C. D., katastrálne územie C. D., a to bytu číslo XX, nachádzajúceho sa na 6. poschodí, vo vchode 55 bytového domu – XX G., súpisné číslo XXXX, postaveného na pozemku parcely registra C-KN, evidované na katastrálnej mape parcelné číslo XXX/ XX - zastavaná plocha a nádvorie o výmere 2562 m2, ďalej spoluvlastníckeho podielu k priestoru na spoločných častiach a spoločných zariadeniach domu a na príslušenstve o veľkosti 74370/746500-ín k celku. 2. Úradnou činnosťou súd zistil, že vo výroku I. predmetného uznesenia je nesprávne uvedená veľkosť spoluvlastníckeho podielu maloletého k priestoru na spoločných častiach a spoločných zariadeniach domu a na príslušenstve, konkrétne namiesto správnej veľkosti 7370/746500-ín k celku, súd nesprávne uviedol 74370/746500-ín k celku. 3. Podľa § 224 Civilného sporového poriadku (ďalej len „CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4. S poukazom na vyššie uvedené skutočnosti a citované ustanovenie zákona súd týmto uznesením opravil chybu v písaní v uznesení o ustanovení kolízneho opatrovníka maloletému A. B. zo dňa 18. 8. 2025, konkrétne v označení výšky spoluvlastníckeho podielu maloletého k priestoru na spoločných častiach a spoločných zariadeniach domu a na príslušenstve, keď správna výška spoluvlastníckeho podielu znie 7370/746500-ín k celku.
Poučenie: Proti tomuto uzneseniu možno podať odvolanie v lehote 15 dní odo dňa doručenia na Okresnom súde Liptovský Mikuláš (písomne v štyroch vyhotoveniach). Odvolanie môže podať strana, v ktorej neprospech bolo rozhodnutie vydané (§ 355 ods. 2, § 357 písm. f/, § 359, § 362 ods. 1 CSP). V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 CSP). Odvolanie možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. (§ 365 ods. 1 CSP) Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania (§ 365 ods. 3 CSP).

